CELEX: C2004/179/34
Language: hu
Date: 2004-07-10 00:00:00
Title: T-176/04. sz. ügy: Luigi Marcuccio által 2004. május 13-án az Európai Közösségek Bizottsága ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/17
            
         Luigi Marcuccio által 2004. május 13-án az Európai Közösségek Bizottsága ellen benyújtott kereset
   (T-176/04. sz. ügy)
   (2004/C 179/34)
   Az eljárás nyelve: olasz
   Luigi Marcuccio, képviseli Alessandro Distante, avvocato, 2004. május 13-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a kinevezésre jogosult hatóság (AIPN) kérelmet elutasító határozatát;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb jogi érvek:
   Jelen keresetet azzal összefüggésben nyújtották be, hogy 2003. április 1-jén a felperes a következő kérelmet terjesztette a Bizottság elé: a) amennyiben a Dr. M.P. Simonnet által a felperes otthonában 2002. június 20-án végzett orvosi vizsgálaton alapuló orvosi szakvélemény létezik, akkor ezt hiteles másolatban küldjék meg neki, vagy küldjék meg az általa a jelen jogvitában megjelölt orvosnak és erről írásban értesítsék; b) amennyiben az orvosi szakvélemény nem létezik, akkor azt a tényt írásban közöljék a felperessel; c) amennyiben a fenti a) és b) pontban szereplő kérések nem teljesíthetők, ennek okait írásban közöljék a felperessel.
   A kérelmét elutasító hallgatólagos határozatot követően a felperes benyújtotta jelen keresetét.
   Érvei alátámasztására a felperes a következőkre hivatkozik:
   Jogszabálysértés, amennyiben a tisztviselőnek joga van minden őt érintő – az alperes megbízottjai által feladataik teljesítése során keletkeztetett, az alperes birtokában lévő – adat, így az orvosi jelentés, megismerésére.
   A felperes egészséghez és testi és szellemi integritáshoz való jogának, valamint a közösségi intézmények azon kötelezettségének sérelme, hogy figyelemmel legyenek az alkalmazottak jólétére.
   Az aktusoknak a személyzeti szabályzat 25. cikkében foglalt indokolási kötelezettségének megsértése.
   A gondossági kötelezettség megsértése, amennyiben az alperes egyáltalán nem tartotta szem előtt a felperes ahhoz fűződő érdekeit, hogy az orvosi vélemény tartalmát vele vagy legalább az általa a jelen jogvitában megjelölt orvossal közöljék, különösen annak fényében, hogy nem érthető, hogy az alperes szervezeti egységének milyen érdekeit kívánta védeni a kérelem és a panasz elutasításával.